Návrh

Komuniké

      	Vláda Slovenskej republiky na svojom zasadnutí dňa ...................... prerokovala a schválila návrh zákona, ktorým sa mení a dopĺňa zákon č. 80/1997 Z. z. o Exportno-importnej banke Slovenskej republiky v znení neskorších predpisov a o zmene a doplnení niektorých zákonov.
	
	Cieľom novelizácie zákona o Exportno-importnej banke Slovenskej republiky je umožnenie širšieho uplatnenia podpory zahraničnoobchodných operácií slovenských vývozcov a dovozcov prostredníctvom financovania, poisťovania a zaisťovania vývozných úverov, financovania dovozných úverov na podporu exportu a prostredníctvom ďalších súvisiacich činností so zámerom zvýšiť exportnú úroveň slovenskej ekonomiky.